turjo4nis/wikipedia-bn-dump-20250701 huggingface dataset:
নীল সোনালী ম্যাকাও

নীল ও হলুদ ম্যাকাও বা নীল সোনালী ম্যাকাও টিয়া পরিবারভূক্ত সর্ববৃহৎ ম্যাকাও গোত্রের অন্যতম সদস্য। এ জাতীয় ম্যাকাওয়ের বৈজ্ঞানিক নাম Ara ararauna। অন্যান্য ম্যাকাও পাখির ন্যায় এটিও পোষ মানে। তবে পাখিটি বনাঞ্চল থেকে উল্লেখযোগ্য হারে শিকার হচ্ছে; ফলে এটি সঙ্কটাপন্ন অবস্থায় রয়েছে। কিন্তু এদের বংশবিস্তার কার্যক্রম ব্যাপকভাবে গ্রহণ করায় এটি এখনো প্রকৃতিতে বিদ্যমান।

নীল সোনালী ম্যাকাওরা অন্যতম জনপ্রিয় পোষা পাখির মর্যাদায় অভিষিক্ত। নজরকাড়া রঙের ভিন্নতা, কথা বলায় দক্ষতা অর্জন, বাজারে সহজেই প্রাপ্যতা এবং মানুষের সাথে শখ্যতা গড়ে তোলাই এ পাখিটি অসম্ভব জনপ্রিয়তা লাভ করেছে।

আবাসস্থল 
নীল সোনালী ম্যাকাও দক্ষিণ আমেরিকার আমাজন অরণ্যের ম্যাকাও গোত্রের সর্ববৃহৎ প্রজাতির একটি পাখি। এদের দেহের ঊর্ধ্বাংশের পালকগুলো নীল রঙের। কিন্তু নিম্নাংশের পালক হলুদাকৃতি কিংবা সোনালী বর্ণের। সাধারণতঃ এদের বাসস্থান স্বাদুপানির এলাকায়। কিন্তু অনেক ধরনের ম্যাকাওকে দক্ষিণ আমেরিকার বন্যামুক্ত পরিবেশে কিংবা গাছ-গাছালিতে পূর্ণ বনাঞ্চলে বাস করতে দেখা যায়।

১৯৮০-এর দশকের মাঝামাঝি সময়ে যুক্তরাষ্ট্রের ফ্লোরিডা অঙ্গরাজ্যের মায়ামি-ড্যাড কাউন্টিতে ছোট্ট পরিসরে এদের আবাসস্থল গড়ে উঠেছে।

নামকরণ 
১৭৫৮ সালে বিখ্যাত জীববিজ্ঞানী কার্ল লিনিয়াস নীল ও হলুদ ম্যাকাওয়ের বৈজ্ঞানিক নামকরণ করেছেন আরা আরারাউনা নামে। ১৭৯৯ সালে লেসিপিড কর্তৃক আরা গণের আবিষ্কারের পর এ পাখিটি মধ্য ও দক্ষিণ আমেরিকার ছয়টি গণের একটি হিসেবে পরিগণিত হয়ে আসছে। ব্রাজিলীয় টাপি ভাষা থেকে প্রজাতিটির নামকরণ হয়েছে আরা, টাপি আরারা হচ্ছে তোতা এবং উনা হচ্ছে অন্ধকার বা কালো যা পরবর্তীতে গাঢ় তোতা / ম্যাকাও নামে পরিচিতি পেয়েছে।

বিবরণ 

এ জাতীয় ম্যাকাও পাখি দৈর্ঘ্যে  এবং ওজনে ৯০০-১৫০০ গ্রাম (১.৯-৩.৩ পাউন্ড) হতে পারে। এরফলে পাখিটি তাদের পরিবারের অন্যতম বৃহৎ প্রজাতির পাখি হিসেবে বিবেচিত। নীল রঙের ডানা ও লেজ, ঘন নীল চিবুক, নিচের দিকে সোনালী রঙ এবং মাথার দিকে সবুজাভ রঙে সজ্জ্বিত এ পাখিটির নজরকাড়া সৌন্দর্য্য সকলের দৃষ্টি আকর্ষণ করে। চঞ্চুগুলো কালো রঙের হয়। আবার চোখের নিচে মুখাকৃতি সাদা রঙের। মুখের নিচে ছোট কালো পালক রয়েছে। অবস্থানগত কারণে এদের গায়ের রঙের প্রভেদ লক্ষণীয় যা ত্রিনিদাদ ও ক্যারিবীয় উপকূলে দৃশ্যমান। নীল সোনালী ম্যাকাও শক্ত চঞ্চুর অধিকারী যা বাদামজাতীয় শষ্যের শক্ত খোলশ ভেঙ্গে ফেলতে সক্ষম ও খাদ্য হিসেবে গ্রহণ করে। এছাড়াও এটি গাছে চড়তে পারে ও বৃক্ষ শাখায় ঝুলে থাকতে পারে।

বুনো অবস্থায় এ ধরনের ম্যাকাও বেশ আক্রমণাত্মক ভঙ্গী প্রদর্শন করে। কিন্তু ছোট বাচ্চা ম্যাকাও বেশ ক্রীড়ামোদী।

প্রজনন 
সাধারণতঃ নীল ও হলুদ ম্যাকাও পাখি তার বিপরীত লিঙ্গীয় সঙ্গীকে নিয়ে সারাজীবন একত্রে থাকে। মৃত গাছে এদের বাসা থাকে। স্ত্রী পাখিটি সচরাচর দুই থেকে তিনটি ডিম পেড়ে থাকে। প্রায় আটাশ দিন স্ত্রী পাখিটি ডিমে তা দেয়। একটি বাচ্চা প্রভাব বিস্তার করে অধিকাংশ আহার গ্রহণ করে। প্রায় ৯৭ দিন পর বাচ্চাগুলো বাসা ত্যাগ করে। পুরুষ বাচ্চাকে শুরু থেকেই রঙের মাধ্যমে নির্ধারণ করা যায়। উজ্জ্বল ও ঘন রঙের মাধ্যমেই পাখির লিঙ্গ নিরূপিত হয়।

চিত্রশালা

তথ্যসূত্র

আরও দেখুন 
 কার্ল লিনিয়াস
 কাকাতুয়া
 সবুজ ঘুঘু
 কেশরাজ

আরা
দক্ষিণ আমেরিকার পাখি
বলিভিয়ার পাখি
ব্রাজিলের পাখি
কলম্বিয়ার পাখি
ইকুয়েডরের পাখি
ফরাসি গায়ানার পাখি
গায়ানার পাখি
পানামার পাখি
প্যারাগুয়ের পাখি
পেরুর পাখি
সুরিনামের পাখি
ভেনিজুয়েলার পাখি
কথাবলা পাখি
ত্রিনিদাদ ও টোবাগোর পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ব্যুপ্রিনরফিন

ব্যুপ্রিনরফিন, ইংরেজি: buprenorphine, একটি অপিওয়েড শ্রেণীর একটি ঔষধ। এটি একটি আধা-সংশ্লেষিত (Semi-synthetic) অপিওয়েড জাতক। ব্যুপ্রিনরফিন একটি লিপিড আকর্ষী যৌগ। এটি থিবেইন এর জাতক এবং মরফিনের থেকে ২৫-৫০ গুন বেশি শক্তিশালী (potent)। 
ব্যুপ্রিনরফিন মিউ নামক অপিওয়েড গ্রাহক অণুর receptor আংশিক অ্যাগোনিস্ট partial agonist হিসেবে কাজ করে। স্বাভাবিক রোগীতে এটি মরফিনের মতোই কাজ করে। তবে মরফিন নেশাগ্রস্তদের মরফিন ছাড়াতে এই ঔষধ সাহায্য করে থাকে।ইউরোপিয়ান ইউনিয়ন ২০০৬ খ্রিষ্টাব্দের সেপ্টেম্বর মাসে অপিওয়েড নেশাগ্রস্তদের চিকিৎসায় ঔষধটিকে ব্যবহারের অনুমোদন দেয়। নেদারল্যান্ডস এ ওপিয়ম আইনে (opium law) লিস্ট ২ ঔষধ হিসেবে এটি চিহ্নিত। এই আইনের ফলে কেবল বিশেষ নিয়ম ও নির্দেশনা অনুসারে এ ঔষধটির ব্যবস্থাপত্র এবং বিক্রয় হতে পারে। আমেরিকাতে জাতিসংঘ এর কনভেনশন অন সাইকোট্রপিক সাবস্টানসেস অনুসারে এটি তৃতীয় তফসিল ঔষধ (Schedule III drug) হিসেবে চিহ্নিত।

পাদটীকা 

ঔষধ প্রস্তুতি ও ব্যবহার বিজ্ঞান
ঔষধ
ইথার
মাহবুব উদ্দিন চৌধুরী

মাহবুব উদ্দিন চৌধুরী (১৯৩৫ - ২২ জানুয়ারি ২০১৩) বাংলাদেশের একজন রাজনীতিবিদ ও সমাজ কর্মী। তিনি ঐতিহাসিক আগরতলা ষড়যন্ত্র মামলার ৩০ নং আসামী ছিলেন।

জন্ম ও পারিবারিক পরিচিতি 
মাহবুব উদ্দিন চৌধুরী ১৯৩৫ সালে হবিগঞ্জ জেলার মাধবপুর উপজেলায় জন্মগ্রহণ করেন। তার পিতার নাম: আজিজ উদ্দিন চৌধুরী। তার ছোট ভাই শহিদ উদ্দিন চৌধুরী হবিগঞ্জ পৌরসভার মেয়র ছিলেন।

শিক্ষা জীবন 
তিনি পড়াশোনা করেছেন হবিগঞ্জ জেলার বাহুবল থানার দ্বীননাথ ইনস্টিটিউট ও করাচি ইসলামীয়া কলেজে। তিনি ১৯৫৩ সনে দ্বীননাথ ইনস্টিটিউট থেকে মেট্রিক পাশ করেন। চিকিৎসা বিজ্ঞানে পড়াশুনার উদ্দেশ্যে ম্যাট্রিক পাশ করার পর তিনি কুমিল্লা ন্যাশনাল মেডিকেল স্কুলে ভর্তি হন। প্রায় এক বছর মেডিকেল স্কুলে পড়ার পর ১৯৫৪ সনে জাতীয় নির্বাচনের সময় নির্বাচনী প্রচারণা চালানোর জন্য তিনি বাহুবলে চলে আসেন। এরপর তিনি আর মেডিকেল স্কুলে গমন করেননি। ১৯৫৮ সনে তিনি করাচি ইসলামীয়া কলেজে ভর্তি হন। সেখান থেকে ১৯৬১ সনে আইএ এবং ১৯৬৩ সনে গ্র্যাজুয়েশন ডিগ্রী লাভ করেন।

কর্ম জীবন 
১৯৫৫ সনের শেষ দিকে তিনি পাকিস্তান সেনাবাহিনীতে যোগদান করেন এবং প্রশিক্ষণের জন্য করাচি চলে যান। কিন্তু এক বছর সেনাবাহিনীতে প্রশিক্ষণ গ্রহণ করার পর চাকরি ছেড়ে দেন।

রাজনৈতিক জীবন 
ছাত্রজীবন থেকেই তিনি বামপন্থী রাজনীতির সাথে সংশ্লিষ্ট ছিলেন। করাচি ইসলামীয়া কলেজে অধ্যয়নকালে ঈস্ট পাকিস্তান এসোসিয়েশনের সেন্ট্রাল কমিটির মেস্বার ছিলেন। বাহুবল-আজমিরিগঞ্জ আসন থেকে তার চাচা রফিক উদ্দিন চৌধুরী ১৯৫৪ সনে যুক্ত-ফ্রন্টের প্রার্থী হিসাবে প্রতিদ্বন্দ্বিতা করে জয়লাভ করেন। এই নির্বাচনের প্রচার কাজে তিনি কারাভোগ করে ১৯৬৯ সনে মুক্তিলাভ করেন। কারাগার থেকে মুক্তিলাভ করার পর সরাসরি রাজনীতি করার উদ্দেশ্যে তিনি দীর্ঘদিন ন্যাপ(মোজাফুফর) এর কেন্দ্রীয় কমিটির সদস্য ছিলেন। ১৯৯৩ সনে গণফোরামের জন্মের সময় তিনি গণফোরামে যোগদান করেন এবং পরবর্তিতে কেন্দ্রীয় কমিটির সদস্য নির্বাচিত হন।

১৯৭০, ১৯৭৩ ও ১৯৭৯ সনে সাধারণ নির্বাচনে ন্যাপের প্রার্থী এবং ১৯৯৬ সনে গণফোরামের প্রার্থী হিসেবে মাধবপুর আসন থেকে প্রতিদ্বন্দ্বিতা করেন। ২০১১ সনের ২৯ অক্টোবর মাসে ঢাকায় অনুষ্ঠিত প্রগতিশীল ও গণতান্ত্রিক কর্মীদের জাতীয় কনভেশনের মধ্য দিয়ে গণমানুষের সংগঠন গণঐক্যের জন্ম হয়। ঐ কনভেশনে মাহবুব উদ্দিন চৌধুরী গণঐক্যের সদস্য-সচিব নির্বাচিত হন। এর পূর্বে জাতীয় কনভেশন প্রস্তুতির জন্য গঠিত কমিটিতেও তিনি সদস্য সচিবের দায়িত্ব পালন করেন। কনভেশনের প্রস্তুতির জন্য দেশের বিভিন্ন স্থানে প্রায় এক বছর বিভিন্ন সভা সমাবেশে অংশগ্রহণ করেন। গণঐক্য প্রতিষ্ঠার পরও তিনি বিভিন্ন জেলায় সাংগঠনিক সফর অব্যাহত রাখেন।

মুক্তিযুদ্ধঃ

১৯৭১ সনে মাধবপুরে মুক্তিযুদ্ধ সংগঠিত করার ক্ষেত্রে বিশেষ ভূমিকা পালন করেন এবং ৩নং সেক্টরে কর্মীদের রাজনৈতিকভাবে উদ্বৃদ্ধ করার কাজে নিয়োজিত ছিলেন। তিনি ছিলেন মুজিবনগর সরকার কর্তৃক নিয়োজিত পলিটিক্যাল মবিলাইজার।

মৃত্যু 
মাহবুব উদ্দিন শেষ বয়সে ঢাকায় বসবাস করতেন। তিনি ২০১৩ সালের ২২ জানুয়ারি শ্যামলী এলাকায় রাস্তা পার হওয়ার সময় একটি বাস তাকে পেছন থেকে ধাক্কা দিলে তিনি মাথায় প্রচন্ড আঘাত পেয়ে রাস্তায় পড়ে অচেতন হয়ে যান; তখন পথচারিরা তাকে উদ্ধার করে হাসপাতালে নেয়ার আগেই তিনি মৃত্যুবরণ করেন। তার মৃত্যুতে বাংলাদেশ জাতীয় সংসদের স্পিকার এবং ডেপুটি স্পিকার শোক প্রকাশ করেছেন।

আরও দেখুন 
 আগরতলা ষড়যন্ত্র মামলা

বহি:সংযোগ

তথ্যসূত্র 

আগরতলা ষড়যন্ত্র মামলায় অভিযুক্ত
বাংলাদেশী রাজনীতিবিদ
১৯৩৫-এ জন্ম
২০১৩-এ মৃত্যু
বারবিচুরেট

বারবিচুরেট (Barbiturate) এক শ্রেণীর ঔষধ যা কেন্দ্রীয় স্নায়ুতন্ত্রকে অবদমিত (depressant) করে। তাই এ ঔষধ সেবন করলে বিভিন্ন ধরনের ফল পাওয়া যেতে পারে। তাই এটি ঘুমের ওষুধ, দুশ্চিন্তা নিবারক, খিচুনি প্রতিরোধক এমনকি চেতনানাশক হিসেবে ব্যবহৃত হতে পারে। এমনকি এটি ব্যথানাশক হিসেবেও কাজ করে। তবে শারীরিক ও মানসিকভাবে এটি আসক্তি উদ্রেক করতে সক্ষম। স্বাভাবিক মাত্রা এবং বিপজ্জনক মাত্রার মধ্যে পার্থক্য কম হবার ফলে আজকাল এটি বেনজোডায়াজিপাইন ধরনের ঔষধ দ্বারা প্রতিস্থাপিত হয়েছে। তবে চেতনানাশক হিসেবে, মৃগীরোগে এবং সাহায্যকৃত আত্মহত্যা বা কৃপামৃত্যুতে (Assisted Suicide) এ ঔষধ ব্যবহৃত হয়। বারবিচুরেটসমূহ বারবিচুরিক এসিডের জাতক।

তথ্যসূত্র

বহিঃসংযোগ 
 ইউ.এস. ড্রাগ এনফোর্সমেন্ট অ্যাডমিনিস

ঔষধ প্রস্তুতি ও ব্যবহার বিজ্ঞান
ঔষধ
ক্যালসিয়াম চ্যানেল ব্লকার
জার্মান উদ্ভাবন
ফিটস রয়

ফিট্‌স রয় পাতাগোনিয়ার দক্ষিণাঞ্চলে আর্জেন্টিনা এবং চিলির সীমান্তে অবস্থিত একটি পর্বত। এল চ্যাল্টেন গ্রামের পাশেই এর অবস্থান। ১৯৫২ সালে ফ্রেঞ্চ পর্বতারোহী লিওনেল টেরে এবং গিডো ম্যাগনোন সর্বপ্রথম ফিট্‌স রয়-এর চূড়ায় আরোহণ করেন। এটি বিশ্বের অন্যতম ঝুকিপূর্ণ পর্বত।

আবিষ্কার ও নামকরণ 
১৮৭৭ সালের ২ মার্চ ফ্র্যান্সিসকো মরিনো প্রথম ফিটস রয়ের সন্ধান পান। তিনি ক্যাপ্টেন রবার্ট ফিটস রয়-এর সম্মানে এই পর্বতটির নাম প্রদান করেন।

ভৌগোলিক অবস্থান 

আর্জেন্টিনা এবং চিলির সরকার এই ব্যাপারে সর্বসম্মত হয়েছে যে তাদের সীমান্ত ফিটস রয়ের চূড়ায় যাতে না পড়ে সেজন্যে পর্বতের পূর্বদিক দিয়ে চিহ্নিত হবে। তবে পর্বতের দক্ষিণ দিক দিয়েও সীমান্ত অতিক্রম করেছে। আর্জেন্টিনার সান্তা ক্রুজ প্রদেশের একটি প্রতীক হল এই ফিটস রয়।

উল্লেখযোগ্য আরোহণ 
 ১৯৫২ সালে ফ্রেঞ্চ পর্বতারোহী লিওনেল টেরে এবং গিডো ম্যাগনোন ফিটস রয়ের দক্ষিণ পূর্ব দিক হতে এর চূড়ায় আরোহণ করেন। 
 ১৯৬৫ সালে কার্লোস কমিসানা এবং আর্জিন্টিনার হোসে লুইস ফিটস রয়ের চূড়ায় আরোহণ করেন। 
 ১৯৬৮ সালে মার্কিন ইহোন শুনার্ড, ডিক ডারওয়ার্থ, ক্রিস জোনস এবং লিটো টেজাডা ফ্লোরেস, ডগলাস টম্পকিন্স ফিটস রয়ের চূড়ায় আরোহণ করেন। 
 ২০০২ সালে ডিন পটার আরোহণ করেন। 
 ২০০৯ সালে কলিন হ্যালে আরোহণ করেন।

তথ্যসূত্র

আরো পড়ুন 
 Kearney A, 1993. Mountaineering in Patagonia. Seattle, Washington: Cloudcap.
 Terray L, Conquistadors of the Useless, p. 307-8, Victor Gollancz Ltd., 1963.

বহিঃসংযোগ 

 Fitz Roy at Peakware
  Monte Fitz Roy in History
  News El Chaltén

আর্জেন্টিনার পর্বত
চিলির পর্বত
হেরোইন

হেরোইন (ডাইঅ্যাসিটাইলমরফিন অথবা মরফিন ডাইঅ্যাসিটেট (আইএনএন), বা ডায়ামরফিন (বিএএন) এবং লোকমুখে পরিচিত এইচ, ডোপ, স্ম্যাক, হর্স, ব্রাউন, ব্ল্যাক, টার, ইত্যাদি) হলো একটি অপিওয়েড ধরনের ব্যথানাশক ঔষধ। তবে মাদকদ্রব্য হিসেবেই এই ঔষধের কদর বেশি। ১৮৭৪ সালে সি. আর. এডলার রাইট আফিম গাছে প্রাপ্ত মরফিন এ দুইটি অ্যাসিটাইল মূলক যোগ করে এটি সংশ্লেষণ করেন। রাসায়নিকভাবে এটি মরফিনের ৩,৬-ডাইঅ্যাসিটাইল এস্টার। এটি মরফিনের প্রাক-ঔষধ (prodrug)।

তথ্যসূত্র 

মাদকদ্রব্য
হেরোইন
মরফিন
ব্রিটিশ উদ্ভাবন
নেফ্রোটক্সিন
পিটার ভ্যান ডার মারউই

পিটার লরেন্স ভ্যান ডার মারউই (১৪ মার্চ ১৯৩৭ – ২৩ জানুয়ারি ২০১৩) ছিলেন একজন দক্ষিণ আফ্রিকান ক্রিকেটার। তিনি পার্ল, কেপ প্রদেশ, জন্মগ্রহণ করেন এবং শিক্ষা গ্রহণ করেন গ্রাহামস্টাউন সেন্ট অ্যাণ্ড্রুজ কলেজে এবং কেপ টাউন বিশ্ববিদ্যাল থেকে। ১৯৬৩ থেকে ১৯৬৭ পর্যন্ত দক্ষিণ আফ্রিকার হয়ে টেস্ট খেলেছেন ১৫টি। তিনি বাঁহাতি স্পিনার হিসেবে শুরু করে পরে মিডল-অর্ডার ব্যাটসম্যান হিসেবেও নিজেকে প্রতিষ্ঠিত করেছিলেন।

তিনি দক্ষিণ আফ্রিকার বিশ্ববিদ্যালয়ের জন্য বামহাতি আর্ম স্পিনার হিসেবে প্রথম শ্রেণীর ক্রিকেট খেলা শুরু করেন এবং ১৯৬১ সালে ইংল্যান্ড সফরে দক্ষিণ আফ্রিকার ফেযেলা একাদশের প্রধান স্পিনার ছিলেন।
তিনি ১৯৫৮-৫৯ থেকে ১৯৬৫-৬৬ পর্যন্ত পশ্চিম প্রদেশ এরপর, ১৯৬৬-৬৭ থেকে ১৯৬৮-৬৯ পূর্ব প্রদেশের হয়ে খেলেছেন। এই সময়ে দুই দলেই অধিনায়কত্ত করেছেন।

তিনি আট টেস্টে দক্ষিণ আফ্রিকাকে নেতৃত্বে দিয়েছেন, এর মধ্যে চারটি ম্যাচে জয় পান এবং একটি হারেন। ১৯৬৬-৬৭ সালে সিরিজ বিজয় ছিল অস্ট্রেলিয়ার বিরুদ্ধে দক্ষিণ আফ্রিকার প্রথম সিরিজ জয়। এই সিরিজের পর তিনি ২৯ বছর বয়সে টেস্ট ক্রিকেট থেকে অবসর নেন।

১৯৯১ সালে দক্ষিণ আফ্রিকা আন্তর্জাতিক ক্রিকেটে ফেরার সময় তিনি ছিলেন নির্বাচকমণ্ডলীর চেয়ারম্যান। ১৯৯২ থেকে ১৯৯৯ পর্যন্ত কাজ করেছেন আইসিসি ম্যাচ রেফারি হিসেবেও।

২০১৩ সালের জানুয়ারি মাসে পোর্ট এলিজাবেথে খারাপ স্বাস্থ্যেরের কারণে মারা যান।

তথ্যসূত্র

বহিঃসংযোগ 
 ক্রিকইনফো প্রোপাইল

১৯৩৭-এ জন্ম
২০১৩-এ মৃত্যু
দক্ষিণ আফ্রিকান ক্রিকেটার
দক্ষিণ আফ্রিকা জাতীয় ক্রিকেট দলের অধিনায়ক
দক্ষিণ আফ্রিকার টেস্ট ক্রিকেটার
ক্রিকেট ম্যাচ রেফারি
পার্ল থেকে আগত ক্রিকেটার
আফ্রিকানার ব্যক্তি
ইস্টার্ন প্রভিন্সের ক্রিকেটার
দক্ষিণ আফ্রিকার ক্রিকেট প্রশাসক
দক্ষিণ আফ্রিকার টেস্ট ক্রিকেট অধিনায়ক
কেপ টাউন বিশ্ববিদ্যালয়ের প্রাক্তন শিক্ষার্থী
ওয়েস্টার্ন প্রভিন্সের ক্রিকেটার
সাউথ আফ্রিকান ইউনিভার্সিটিজের ক্রিকেটার
দক্ষিণ এশীয় গেমস

দক্ষিণ এশীয় গেমস () চার-বার্ষিকভিত্তিতে প্রবর্তিত বহু-ক্রীড়া প্রতিযোগিতা হিসেবে দক্ষিণ এশিয়ার ক্রীড়াবিদগণ অংশগ্রহণ করে থাকেন। কিন্তু মাঝেমাঝেই এটি অনিয়মিতভাবে অনুষ্ঠিত হতে দেখা যায়। ১৯৮৩ সালে দক্ষিণ এশীয় ক্রীড়া সংস্থা গঠন করা হয়। সংস্থার নির্বাহী পরিচালনা পরিষদ কর্তৃক সর্বপ্রথম এ প্রতিযোগিতাটি ১৯৮৪ সালে নেপালের কাঠমান্ডুতে অনুষ্ঠিত হয়। ২০০৪ সাল পর্যন্ত এ প্রতিযোগিতার পূর্বেকার নাম ছিল দক্ষিণ এশীয় ফেডারেশন গেমস বা সাফ গেমস। এ সংস্থার বর্তমান সদস্য সংখ্যা হচ্ছে ৮। সার্কভূক্ত নতুন সদস্য দেশ হিসেবে আফগানিস্তান এ পর্যন্ত দু'টি প্রতিযোগিতায় অংশ নেয়। প্রতিষ্ঠাকালীন সময়ে বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা একাদশ প্রতিযোগিতার সবগুলোতেই অংশগ্রহণ করেছে। প্রায়শঃই এ প্রতিযোগিতাকে অলিম্পিক গেমসের এশীয় সংস্করণ হিসেবে গণ্য করা হয়।

ইতিহাস 
১৯৮৪ সালে নেপালের রাজধানী কাঠমান্ডুতে প্রথম দক্ষিণ এশীয় গেমস প্রতিযোগিতা অনুষ্ঠিত হয়। গঠনতন্ত্র মোতাবেক প্রতি দুই বছর অন্তর নিয়মিতভাবে প্রতিযোগিতা আয়োজনের কথা থাকলেও মাঝে মাঝেই তা কক্ষচ্যুত হয়। এ সময় প্রতিযোগিতার নাম ছিল দক্ষিণ এশীয় ফেডারেশন গেমস বা সাফ গেমস। কিন্তু ২০০৪ সালে সংস্থার পরিচালনা পরিষদের ৩২তম সভায় গৃহীত সিদ্ধান্ত মোতাবেক আনুষ্ঠানিকভাবে ফেডারেশন শব্দটি বাদ দেয়া হয়। প্রতিযোগিতার গুরুত্ব ও দর্শক আকৃষ্টতার বিষয়টি চিন্তা করেই তা করা হয়েছিল।

প্রতিষ্ঠাকালীন সময় থেকেই ফুটবল খেলাটি দক্ষিণ এশীয় গেমসে অন্তর্ভুক্ত ছিল। বাংলাদেশের রাজধানী ঢাকায় অনুষ্ঠিত ২০১০ সালের প্রতিযোগিতায় প্রথমবারের মতো প্রমিলা ফুটবল খেলা বিষয়টি স্থান পায়।

স্বাগতিক শহর

দক্ষিণ এশীয় বীচ গেমস

দক্ষিণ এশীয় শীতকালীন গেমস

শীর্ষ স্থান

মোট পদক তালিকা

তথ্যসূত্র

আরও দেখুন 
 ক্রীড়া
 প্রতিযোগিতা
 খেলোয়াড়
 বিশ্বকাপ ক্রিকেট
 বিশ্বকাপ ফুটবল

বহিঃসংযোগ 
 Official Site
 Pakistan Sports Board:South Asian Games 

দক্ষিণ এশীয় গেমস
দক্ষিণ এশিয়া
বহু-ক্রীড়া প্রতিযোগিতা
১৯৮৪-এ প্রতিষ্ঠিত পুনরাবৃত্ত ক্রীড়া ঘটনা
এশিয়ার বহু-ক্রীড়া প্রতিযোগিতা
এশীয় আন্তর্জাতিক ক্রীড়া প্রতিযোগিতা
দক্ষিণ এশিয়ায় ক্রীড়া
১৯৮৪-এ এশিয়ায় প্রতিষ্ঠিত
এশিয়া অলিম্পিক কাউন্সিল

এশিয়া অলিম্পিক কাউন্সিল বা ওসিএ () এশিয়া মহাদেশে অনুষ্ঠিত বহু ক্রীড়া প্রতিযোগিতাসমূহের সর্বোচ্চ ক্রীড়া পরিচালনাকারী সংস্থা। ১৯৮২ সালে এটি প্রতিষ্ঠিত হয়। এশিয়ার বিভিন্ন দেশের ৪৫টি জাতীয় অলিম্পিক কমিটি সংস্থাটির বর্তমান সদস্য। তন্মধ্যে জাপান ও ফিলিপাইনের অলিম্পিক কমিটি প্রাচীন সদস্যরূপে ১৯১১ সালে আন্তর্জাতিক অলিম্পিক কমিটি (আইওসি) কর্তৃক স্বীকৃত। ২০০৩ সালে নবীনতম সদস্য হিসেবে পূর্ব তিমুর এশিয়া অলিম্পিক কাউন্সিলে যোগ দেয়।

কুয়েতের রাজধানী কুয়েত সিটিতে এশিয়া অলিম্পিক কাউন্সিলের সদর দফতর অবস্থিত। এর বর্তমান সভাপতি হিসেবে রয়েছেন কুয়েতের বিশিষ্ট রাজনীতিবিদ ও আন্তর্জাতিক অলিম্পিক কমিটির বর্তমান সদস্য শেখ ফাহাদ আল-সাবাহ।

ক্রীড়াসমূহ 
 এশিয়ান গেমস
 এশিয়ান ইনডোর গেমস
 এশিয়ান মার্শাল আর্টস গেমস
 শীতকালীন এশিয়ান গেমস
 এশিয়ান বীচ গেমস
 এশীয় যুব ক্রীড়া
 এশিয়ান ইনডোর-মার্শাল আর্টস গেম্‌স

সদস্যভূক্ত দেশ 
এশিয়া অলিম্পিক কাউন্সিল এশিয়ার বিভিন্ন দেশে গঠিত জাতীয় অলিম্পিক কমিটি নিয়ে গঠিত। অনেকগুলো দেশের জাতীয় অলিম্পিক কমিটি ওএসি গঠনের পূর্বেই প্রতিষ্ঠিত হয়েছে। বর্তমানে মোট ৪৫টি জাতীয় অলিম্পিক কমিটি এ সংস্থার সদস্য। বাংলাদেশ অলিম্পিক সংস্থাও এর অন্যতম সদস্য। ম্যাকাওয়ের জাতীয় অলিম্পিক কমিটি এশিয়া অলিম্পিক কাউন্সিলের সদস্য হলেও এ কমিটি আন্তর্জাতিক অলিম্পিক কমিটি কর্তৃক স্বীকৃতি পায়নি। ফলে দেশটি অলিম্পিক গেমসে অংশগ্রহণ করতে পারে না।

ইসরায়েল একসময় এশীয় ক্রীড়া সংস্থার সদস্য ছিল। কিন্তু ১৯৮১ সালে এশিয়া অলিম্পিক কাউন্সিল থেকে দেশটি তাদের নাম প্রত্যাহার করে নেয়। বর্তমানে দেশটি ইউরোপীয় অলিম্পিক কমিটিতে তাদের সদস্য পদ অন্তর্ভুক্ত করেছে।

বর্তমান সদস্য

সাবেক সদস্য

তথ্যসূত্র

আরও দেখুন 
 প্রতিযোগিতা
 বাংলাদেশ অলিম্পিক সংস্থা
 জাতীয় অলিম্পিক কমিটি
 আন্তর্জাতিক অলিম্পিক কমিটি
 আইওসি-ভুক্ত দেশসমূহের কোডের তালিকা

বহিঃসংযোগ 
 Official website 
 Asian Paralympic Committee Official website

 
এশিয়ান গেমস
জাতীয় অলিম্পিক কমিটি
এশিয়ায় ক্রীড়া পরিচালনা পরিষদ
১৯৮২-এ ভারতে প্রতিষ্ঠিত
১৯৮২-এ এশিয়ায় প্রতিষ্ঠিত
অ্যান্ড্রু ভিটারবি

অ্যান্ড্রু জেমস ভিটারবি একজন মার্কিন তড়িৎ প্রকৌশলী ও ব্যবসায়ী এবং কোয়ালকম এর সহ-প্রতিষ্ঠাতা। তিনি ভিটারবি অ্যালগরিদম এর উদ্ভাবক। তিনি ইউনিভার্সিটি অব সাউদার্ন ক্যালিফোর্নিয়ার ভিটারবি স্কুল অব ইঞ্জিনিয়ারিং এর তড়িৎ প্রকৌশল এর চেয়ারম্যান। তার ৫২ মিলিয়ন ডলার অনুদান এর প্রেক্ষিতে ২০০৪ সালে তার নামে এই অনুষদের নাম রাখা হয় ভিটারবি স্কুল অব ইঞ্জিনিয়ারিং।

জন্ম ও শিক্ষাজীবন 
ভিটারবি ম্যাসাচুসেট্‌স ইনস্টিটিউট অফ টেকনোলজি থেকে ১৯৫৭ সালে তড়িৎ প্রকৌশলে বিএস এবং এমএস ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে ১৯৬৩ সালে পিএইচডি ডিগ্রি অর্জন করেন।

তথ্যসূত্র

আরো পড়ুন 
 IEEE History Center Interview
 The Quiet Genius, Trudy E. Bell (PDF)
 Noteworthy alumni page at MIT
 Video: Andrew Viterbi on Fascist Italy, US Jews and Primo Levi

১৯৩৫-এ জন্ম
জীবিত ব্যক্তি
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
আইইইই মেডেল অব অনার বিজয়ী
ন্যাশনাল মেডেল অফ সাইন্স বিজয়ী
ক্লড ই. শ্যানন পুরস্কার বিজয়ী
মার্কনি প্রাইজ বিজয়ী
মার্কিন জনহিতৈষী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন কম্পিউটার বিজ্ঞানী
চার্লস স্টার্ক ড্র্যাপার প্রাইজ বিজয়ী
বেবী জামান

বেবী জামান (২৮ জানুয়ারি, ১৯৩৩ - ২৫ জানুয়ারি, ২০১৩) একজন বাংলাদেশি মঞ্চ, টিভি, চলচ্চিত্র অভিনেতা ও প্রযোজক।

জন্ম 
১৯৩৩ সালের ভারতের বর্ধমানে তার জন্ম। চার ভাই তিন বোনের মধ্যে চৌধুরী বদরুজ্জামান (বেবী জামানের পারিবারিক নাম) ছিলেন মেজ। ছিলেন পেশায় একজন আইনজীবী। মা মোসলেমা খাতুন ছিলেন গৃহিণী। বর্ধমানেই এসএসসি পর্যন্ত পড়াশোনা করার পর ১৯৫৩ সালে তারা বাংলাদেশে চলে আসেন। থাকতেন ঢাকার গেন্ডারিয়াতে।

পরিবার 
১৯৬২ সালের ২৭ মে রওশন আরার সাথে বিবাহ বন্ধনে আবদ্ধ হন তিনি। বেবী জামানের স্ত্রীর নাম রওশন আরা জামান, দুই ছেলে সাঈদুজ্জামান রোজেন, মাহমুদুজ্জামান রোমেন ও এক মেয়ে শারমীন জামান তিথি।

অভিনয় জীবন 
বেবী জামান ১৯৬৪ সালে কাজী খালেক পরিচালিত প্রথম ছবি ‘মেঘ ভাঙ্গা রোদ’ -এ প্রথম অভিনয় করেন। সুভাষ দত্তের পরিচালনায় তার অভিনীত ‘সুতরাং’ ছবিটিই বেবী জামান অভিনীত প্রথম মুক্তিপ্রাপ্ত ছবি। এ ছবিতে তিনি অভিনেত্রী কবরীর স্বামীর চরিত্রে অভিনয় করেছিলেন।

চলচ্চিত্রসমূহ 
বেবী জামানের উল্লেখযোগ্য ছবিগুলো হচ্ছে- কাগজের নৌকা, ১৩ নম্বর ফেকু ওস্তাগার লেন, সুয়োরানি দুয়োরানি, দুই ভাই, জীবন থেকে নেয়া, জাল থেকে জ্বালা, মোহসীন, রাজলক্ষ্মী শ্রীকান্ত, সমাপ্তি, যোগ বিয়োগ, টাকা আনা পাই ইত্যাদি। সব মিলিয়ে ৫০ এর অধিক ছবিতে তিনি অভিনয় করেছেন। ছবিতে অভিনয় করার পাশাপাশি তিনি তিনটি ছবি প্রযোজনা করেছেন। এগুলো হচ্ছে যাহা বলিব সত্য বলিব, আলো ছায়া ও অপবাদ।

তথ্যসূত্র 

১৯৩৩-এ জন্ম
২০১৩-এ মৃত্যু
ঢাকার ব্যক্তি
বাংলাদেশী চলচ্চিত্র অভিনেতা
বাংলাদেশী চলচ্চিত্র প্রযোজক
বিরল স্থল বন্দর

বিরল স্থল বন্দর দিনাজপুর শহর হতে প্রায় ১৫ কিলোমিটার পশ্চিমে অবস্থিত একটি সীমান্ত স্থল বন্দর। বিরল স্থল বন্দরের বাংলাদেশ অংশে রয়েছে দিনাজপুর জেলার বিরল উপজেলা এবং ভারত অংশে রয়েছে উত্তর দিনাজপুর জেলার রাধিকাপুর। বিরল স্থলবন্দর মূলত ছিল রেল কেন্দ্রিক।

বিবরণ 
২০০৫ সালর পূর্ব পর্যন্ত বিরলের ভারত-বাংলাদেশ উভয় অংশে মিটার গেজ রেল লাইন ছিল। ২০০৫ সালে ভারত তার অংশে মিটার গেজ রেল লাইন ব্রড গেজে রূপান্তর করেছে। যার কারণে আমদানী-রপ্তানী বাণিজ্য অনেকটা কমে যায়। বর্তমানে ভারতের রাধিকাপুর হয়ে রেলপথে মালামাল আমদানী কার্যক্রম চলছে। শুরু থেকেই বিরল স্থলবন্দর মূলত ছিল রেল কেন্দ্রিক। তবে দিনাজপুরের দ্বিতীয় স্থল বন্দর হিসেবে দিনাজপুরের বিরল স্থল বন্দর চালু কঅরার উদ্যোগ নেওয়া হয়েছে। স্থলবন্দরের স্থাপনের জন্য ১৭ একর জমি অধিগ্রহণ করা হয়েছে। ইতোমধ্যে বন্দরের অবকাঠামো নির্মাণ শুরু করা হয়েছে। বর্তমানে দেশের ৮টি স্থলবন্দরের প্রস্তাবনা সরকারের হাতে রয়েছে। এর মধ্যে বিরল স্থলবন্দরকে বেশি করে প্রাধান্য দেয়া হচ্ছে। প্রকল্প বাস্তবায়নের পর এটি হবে দেশের একমাত্র রেল ও সড়ক যোগাযোগ দুই সুবিধাসম্পন্ন বন্দর।

তথ্যসূত্র 

বাংলাদেশের স্থলবন্দর
বিরল উপজেলা
দিনাজপুর জেলা
রবিশস্য

রবিশস্য, রবি ফসল, চৈতালি ফসল বা রবিখন্দ (, , ) গ্রীষ্মকালে রোপিত কৃষিজাত ফসল। চাষাবাদকৃত এ ফসল পরবর্তীতে গ্রীষ্মকালে উত্তোলন করা হয়। এ পরিভাষাটি আরবি শব্দ থেকে উদ্ভূত হয়েছে, যার অর্থ বসন্ত। রবিশস্য পরিভাষাটি ভারতীয় উপমহাদেশে ব্যাপকভাবে ব্যবহার করা হয়। এটি বসন্তকালীন ফসল হলেও ভারতীয় উপমহাদেশে প্রধানত শীতকালীন ফসলরূপে আখ্যায়িত। হেমন্তকালে বীজ বুনে যে ফসল কৃষক বসন্তকালে ঘরে তোলে তা-ই রবিশস্য।

ব্যুৎপত্তি 
আরবি ভাষায় রবী শব্দের অর্থ বসন্ত। মধ্য-নভেম্বর থেকে এপ্রিল পর্যন্ত রবি মৌসুমের মেয়াদকাল। শীতকালীন ফসলের জন্যে বর্ষাকালে সঞ্চিত পানি প্রধান উৎস হিসেবে ব্যবহৃত হয়। বিকল্প ব্যবস্থায় জমিতে সেচ প্রয়োগ করা হয়। গভীর কিংবা অগভীর নলকূপ, খাল-বিল, নদী-নালার পানি রবিশস্যের জন্য প্রয়োজন। খারিফ ফসলের জন্যে পর্যাপ্ত বৃষ্টিপাত প্রয়োজন হলেও তা রবিশস্যের জন্যেও ব্যাপক গুরুত্ব বহন করে। মৌসুমী বৃষ্টিপাতের পরপরই রবি ফসল উত্তোলন করা হয়। এপ্রিল/মে মাসেই সাধারণতঃ কৃষক রবিশস্য গুদামজাত করে থাকে।

ধরন 
গম, মসুর ডাল, যব, পেঁয়াজ, মটরশুটি ইত্যাদি ফসলকে প্রধান রবিশস্য হিসেবে বিবেচনা করা হয়। জানুয়ারি থেকে মার্চ মাসে উপমহাদেশের বাজারগুলো সবুজ ফসলে ভরে যায়। তন্মধ্যে ভরা মৌসুম হিসেবে ফেব্রুয়ারিকে ধরা হয়ে থাকে। খারিফ এবং রবি মৌসুমে অনেক ধরনের ফসল চাষাবাদ করা হয়। উপমহাদেশের কৃষিজাত ফসলগুলো অনেকাংশেই প্রকৃতি ও মৌসুমী বায়ুর উপর ব্যাপকভাবে নির্ভরশীল।
মৌসুমী বায়ুর প্রত্যাবর্তনের সাথে সম্পর্ক রেখে যে শস্যের চাষ করা হয় অর্থাৎ শীতের শুরুতে অক্টোবর-নভেম্বর মাসে যে শস্যের চাষ করা হয় তাকে রবি শস্য বলে।
 
এইসব ফসল শীতের শুরুতে রোপণ করা হয় এবং শীতের শেষ বা গ্রীষ্মকালের শুরুতে কাটা হয়।

উদাহরণ 
গম, জোয়ার ,তৈলবীজ, আউস ধান, আলু, গাজর, কপি প্রভৃতি রবিশস্যের উদাহরণ।

বৈশিষ্ট্য 
এই চাষ জলসেচ নির্ভর হলেও শুষ্ক জমিতে শস্য উৎপাদন  করা যায় ।
 
হেক্টরপ্রতি উৎপাদন বেশি হয়।
 
অক্টোবর থেকে নভেম্বর মাসের সময় এই শস্য রোপণ করা হয়।

তথ্যসূত্র 

কৃষি
শস্য
ভারতের কৃষি
২০০৮ বাংলাদেশ জাতীয় ফুটবল দলের ফলাফল

এই নিবন্ধটি ২০০৮ সালে বাংলাদেশ জাতীয় ফুটবল দলের ফলাফলের বিবরণ।

বাংলাদেশ জাতীয় ফুটবল দল
শেখ জামাল ধানমন্ডি ক্লাব

লেফটেন্যান্ট শেখ জামাল ধানমন্ডি ক্লাব লিমিটেড ঢাকা ধানমন্ডির একটি ক্রীড়া ক্লাব। ক্লাবটির প্রতিষ্ঠাতার নাম যোগ করার আগে এটি ধানমন্ডি ক্লাব হিসেবে পরিচিত ছিল। ২০১০ সাল ক্লাবটি শেখ জামাল ধানমন্ডি ক্লাব নামে আত্মপ্রকাশ করে। তারা বাংলাদেশ প্রিমিয়ার লিগের বর্তমান চ্যাম্পিয়ন। ২০১৪ সালের ভারতের আইএফএ শীল্ডে তারা রানার-আপ হয়।

প্রতিষ্ঠার ইতিহাস 
২০১০ সালে ধানমন্ডি ক্লাব শেখ জামাল ধানমন্ডি ক্লাব নাম নিয়ে বাংলাদেশের ঘরোয়া ফুটবলে খেলা শুরু করে। ২০০৯-১০ মৌসুম থেকে প্রথম মাঠে নামে দলটি।

বর্তমান খেলোয়াড় 

২০২২-২৩ মৌসুমের জন্য শেখ জামাল ধানমন্ডি ক্লাবের খেলোয়াড়।

প্রতিযোগিতা 

২০১৩ সালে বঙ্গবন্ধু জাতীয় স্টেডিয়ামে আটবারের চ্যাম্পিয়ন আবাহনীকে ৩-০ গোলে হারিয়ে ফেডারেশন কাপ জয় করে শেখ জামাল ধানমন্ডি ক্লাব। ২০১০ সাল থেকে পরপর চার বছর ফেডারেশন কাপের ফাইনাল খেলে শেখ জামাল। ২০১০-এ প্রথমবার আবাহনীর কাছে হেরে যায় ৫-৩ গোলে। ২০১১ সালে বিজেএমসিকে ৩-১ গোলে হারিয়ে প্রথমবারের মতন চ্যাম্পিয়ন হয়।

বুদ্ধ সুব্বা গোল্ডকাপ 
২০০০ সালে শেখ জামাল ধানমন্ডি ক্লাব বুদ্ধ সুব্বা গোল্ডকাপ জয় করে। সেই প্রতিযোগিতাতে অবশ্য দলটি ধানমন্ডি ক্লাব নামেই খেলেছিল।

পোখারা গোল্ডকাপ 
২০১১ সালে পোখারা স্টেডিয়ামে টুর্নামেন্টের ফাইনালে শেখ জামাল ১-০ গোলে পরাজিত করে নেপাল আর্মিকে। নির্ধারিত ৯০ মিনিটে গোলশূন্যভাবে শেষ হলে খেলা গড়ায় অতিরিক্ত সময়ে। ১০৫ মিনিটে নাইজেরিয়ান ফরোয়ার্ড ইয়োকো গোল করে শেখ জামালকে এনে দেন প্রথম পোখারা কাপের শিরোপা। চ্যাম্পিয়ন হওয়ায় ২ লাখ ৫০ হাজার রুপি পুরস্কার পায় শেখ জামাল ধানমণ্ডি ক্লাব। কাঠমান্ডুর বাইরে সবচেয়ে বেশি প্রাইজমানির টুর্নামেন্ট পোখারা কাপ।

আইএফএ শিল্ড কাপ 
২০১৪ সালে ভারতের আইএফএ শিল্ড কাপের ফাইনালে ওঠে শেখ জামাল। ফাইনালে ওঠার জন্য শেখ জামাল ধানমন্ডি ক্লাব ইস্ট বেঙ্গল ও মোহনবাগান ফুটবল দলকে হারায় । ফাইনালে কলকাতা মোহামেডানের কাছে সনি নর্দের বিতর্কিত লাল কার্ডের সুবাদে টাইব্রেকারে গড়ানো ম্যাচে পরাজিত হয় ।

কিংস কাপ 
২০১৪ সালে ভুটানে অনুষ্ঠিত কিংস কাপ জয় করে শেখ জামাল ক্লাব । তারা গ্রুপ পর্বে ভারতের মোহনবাগান,ভুটানের দ্রুক ইউনাইটেড এবং থাইল্যান্ডের নাখন রাতসাজিং মাজদা দলকে নিয় গড়া গ্রুপ থেকে ২ জয় এবং ১ ড্র নিয়ে সেমিফাইনালে ওঠে । সেমিতে নেপালের মানাং মারসিয়ানদি এবং ফাইনালে ভারতের পুনে এফসি কে হারিয়ে শেখ জামাল ধানমন্ডি ক্লাব চ্যাম্পিয়ন হয় ।

নামী ক্রীড়াবিদ 
বাংলাদেশের জাতীয় দলের ফুটবলাররা ছাড়াও হাইতিয়ান স্ট্রাইকার সনি নর্দে, ওয়েডসন এবং নাইজেরিয়ার ডালিংটনও নিয়মিত খেলেন শেখ জামালের হয়ে।

অর্জন

বিজয়ী 
 কিংস কাপ (ভুটান) (২০১৪)
 বাংলাদেশ প্রিমিয়ার লিগ (২০১০-১১, ২০১৩-১৪)
 ফেডারেশন কাপ (২০১১-১২, ২০১৩)
 বুদ্ধ সুব্বা গোল্ডকাপ (২০০০)
 সাফাল পোখারা গোল্ডকাপ (২০১১)

রানার্স আপ 
 বাংলাদেশ প্রিমিয়ার লিগ (২০১২-১৩)
 ফেডারেশন কাপ (২০১২)
 আইএফএ শিল্ড (২০১৪)

তথ্যসূত্র 

বাংলাদেশের ফুটবল ক্লাব
শেখ জামাল ধানমন্ডি ক্লাব
ঢাকায় ক্রীড়া
তড়িৎ ক্ষেত্র

তড়িৎ ক্ষেত্র (কখনো কখনো সংক্ষিপ্তাকারে E-ক্ষেত্র লেখা হয়) বলতে কোন বৈদ্যুতিকভাবে আহিত কণা যেখানে অবস্থান করে তার চারিদিকে যতদূর পর্যন্ত আধানটির বলের প্রভাব (আকর্ষণ জনিতও হতে পারে, আবার বিকর্ষণ জনিতও হতে পারে) বিস্তৃত থাকে, সেই অঞ্চলকে বোঝায়। তড়িৎ ক্ষেত্র আধানকে বেষ্টন করে রাখে এবং এই ক্ষেত্রের অন্যন্য বস্তুর ওপর আকর্ষণ বা বিকর্ষণের মাধ্যমে বল প্রয়োগ করে। একটি বৈদ্যুতিক ক্ষেত্রের বৈদ্যুতিকভাবে আহিত কণার জন্য অথবা সময়ের সাথে চৌম্বক ক্ষেত্রের পরিবর্তনের জন্য হতে পারে।
এটি একটি ভেক্টর রাশি।
বৈদ্যুতিক ক্ষেত্র উপরিপাত নীতি মেনে চলে।

একটি বিন্দুতে তড়িৎ ক্ষেত্র E তড়িৎ বিভবের(V) ঋণাত্মক গ্রেডিয়েন্টের সমান

তড়িৎ ক্ষেত্র প্রাবল্য বা বল বা ত্রীবতা 
কোনো বিন্দু চার্জের তড়িৎ ক্ষেত্রের মধ্যে একটি ধনাত্মক একক চার্জ স্থাপন করলে সেটি যে বল অনুভব করে তাকে তড়িৎ ক্ষেত্র প্রাবল্য বা বল বা ত্রীবতা বলে।

তথ্যসূত্র

তড়িৎ প্রকৌশল
প্রকৌশল
প্রযুক্তি
স্থির তড়িৎ
ভৌত রাশি
তড়িৎচুম্বকত্ব